CELEX: 32015R2084
Language: ro
Date: 2015-11-18 00:00:00
Title: Regulamentul de punere în aplicare (UE) 2015/2084 al Comisiei din 18 noiembrie 2015 de aprobare a substanței active flupiradifuron, în conformitate cu Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare, și de modificare a anexei la Regulamentul de punere în aplicare (UE) nr. 540/2011 al Comisiei (Text cu relevanță pentru SEE)

19.11.2015   
            
            
               RO
            
            
               Jurnalul Oficial al Uniunii Europene
            
            
               L 302/89
            
         REGULAMENTUL DE PUNERE ÎN APLICARE (UE) 2015/2084 AL COMISIEI
   din 18 noiembrie 2015
   de aprobare a substanței active flupiradifuron, în conformitate cu Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare, și de modificare a anexei la Regulamentul de punere în aplicare (UE) nr. 540/2011 al Comisiei
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1107/2009 al Parlamentului European și al Consiliului din 21 octombrie 2009 privind introducerea pe piață a produselor fitosanitare și de abrogare a Directivelor 79/117/CEE și 91/414/CEE ale Consiliului (1), în special articolul 13 alineatul (2),
   întrucât:
   
               (1)
            
            
               În conformitate cu articolul 7 alineatul (1) din Regulamentul (CE) nr. 1107/2009, la 8 mai 2012, Țările de Jos au primit, din partea societății Bayer CropScience AG, o cerere de aprobare a substanței active flupiradifuron.
            
         
               (2)
            
            
               În conformitate cu articolul 9 alineatul (3) din regulamentul respectiv, la 21 iunie 2012, Țările de Jos, în calitate de stat membru raportor, a notificat solicitantul, celelalte state membre, Comisia și Autoritatea Europeană pentru Siguranța Alimentară (denumită în continuare „autoritatea”) cu privire la admisibilitatea cererii.
            
         
               (3)
            
            
               La 1 februarie 2014, statul membru raportor a transmis un proiect de raport de evaluare Comisiei, cu o copie către autoritate, în care s-a evaluat dacă este de așteptat ca substanța activă în cauză să îndeplinească criteriile de aprobare prevăzute la articolul 4 din Regulamentul (CE) nr. 1107/2009.
            
         
               (4)
            
            
               Autoritatea a respectat cerințele de la articolul 12 alineatul (1) din Regulamentul (CE) nr. 1107/2009. În conformitate cu articolul 12 alineatul (3) din Regulamentul (CE) nr. 1107/2009, autoritatea a cerut solicitantului să furnizeze informații suplimentare statelor membre, Comisiei și autorității. Evaluarea informațiilor suplimentare de către statul membru raportor a fost transmisă autorității în luna ianuarie 2015, sub forma unui proiect de raport de evaluare actualizat.
            
         
               (5)
            
            
               La 4 februarie 2015, autoritatea a comunicat solicitantului, statelor membre și Comisiei concluzia sa cu privire la posibilitatea ca substanța activă flupiradifuron să îndeplinească criteriile de aprobare prevăzute la articolul 4 din Regulamentul (CE) nr. 1107/2009 (2). De asemenea, autoritatea a făcut publică concluzia sa.
            
         
               (6)
            
            
               La 13 iulie 2015, Comisia a prezentat Comitetului permanent pentru plante, animale, produse alimentare și hrană pentru animale raportul de reexaminare pentru flupiradifuron și un proiect de regulament care prevede aprobarea substanței flupiradifuron.
            
         
               (7)
            
            
               Solicitantului i s-a oferit posibilitatea de a trimite observații cu privire la raportul de reexaminare.
            
         
               (8)
            
            
               În cazul uneia sau al mai multor utilizări reprezentative ale cel puțin unui produs de protecție a plantelor conținând substanța activă, în special în ceea ce privește utilizările examinate și detaliate în raportul de reexaminare, s-a stabilit că criteriile de aprobare prevăzute la articolul 4 din Regulamentul (CE) nr. 1107/2009 sunt îndeplinite. Prin urmare, se consideră a fi îndeplinite criteriile de aprobare respective. În consecință, este indicat să se autorizeze substanța flupiradifuron.
            
         
               (9)
            
            
               Cu toate acestea, în conformitate cu articolul 13 alineatul (2) coroborat cu articolul 6 din Regulamentul (CE) nr. 1107/2009 și având în vedere cunoștințele științifice și tehnice actuale, este necesară includerea anumitor condiții și restricții. În special, este adecvat să fie solicitate informații de confirmare suplimentare.
            
         
               (10)
            
            
               În conformitate cu articolul 13 alineatul (4) din Regulamentul (CE) nr. 1107/2009, anexa la Regulamentul de punere în aplicare (UE) nr. 540/2011 al Comisiei (3) ar trebui modificată în consecință.
            
         
               (11)
            
            
               Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,
            
         ADOPTĂ PREZENTUL REGULAMENT:
   Articolul 1
   Aprobarea substanței active
   Substanța activă flupiradifuron, astfel cum se specifică în anexa I, este aprobată în condițiile stabilite în anexa respectivă.
   Articolul 2
   Modificări ale Regulamentului de punere în aplicare (UE) nr. 540/2011
   Anexa la Regulamentul de punere în aplicare (UE) nr. 540/2011 se modifică în conformitate cu anexa II la prezentul regulament.
   Articolul 3
   Intrarea în vigoare
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 18 noiembrie 2015.
      
         
            Pentru Comisie
         
         
            Președintele
         
         Jean-Claude JUNCKER
      
   
   
      (1)  JO L 309, 24.11.2009, p. 1.
   
      (2)  EFSA Journal 2014; 12(12):3913. Document disponibil online la adresa: www.efsa.europa.eu
   
      (3)  Regulamentul de punere în aplicare (UE) nr. 540/2011 al Comisiei din 25 mai 2011 de punere în aplicare a Regulamentului (CE) nr. 1107/2009 al Parlamentului European și al Consiliului în ceea ce privește lista substanțelor active autorizate (JO L 153, 11.6.2011, p. 1).
   
      ANEXA I
      
                  Denumirea comună, numere de identificare
               
               
                  Denumire IUPAC
               
               
                  Puritate (1)
                  
               
               
                  Data aprobării
               
               
                  Expirarea aprobării
               
               
                  Dispoziții specifice
               
            
                  Flupiradifuron
                  Nr. CAS: 951659-40-8
                  Nr. CIPAC: 987
               
               
                  4-[(6-chloro-3-pyridylmethyl)(2,2-difluoroethyl) amino]furan-2(5H)-one
               
               
                  ≥ 960 g/kg
               
               
                  9 decembrie 2015
               
               
                  9 decembrie 2025
               
               
                  În vederea aplicării principiilor uniforme prevăzute la articolul 29 alineatul (6) din Regulamentul (CE) nr. 1107/2009, se va ține seama de concluziile raportului de reexaminare privind flupiradifuronul, în special apendicele I și II.
                  În cadrul acestei evaluări generale, statele membre acordă o atenție deosebită:
                  
                              —
                           
                           
                              protecției lucrătorilor și a operatorilor;
                           
                        
                              —
                           
                           
                              riscului pentru artropodele nevizate, nevertebratele acvatice și mamiferele erbivore mici;
                           
                        
                              —
                           
                           
                              protecției apelor subterane, atunci când substanța este utilizată în regiuni vulnerabile din punct de vedere al solului și/sau al condițiilor climatice;
                           
                        
                              —
                           
                           
                              reziduurilor din matricele animale și din culturile de rotație.
                           
                        Condițiile de utilizare includ, acolo unde este cazul, măsuri de atenuare a riscurilor.
                  Solicitantul transmite informații de confirmare privind:
                  
                              1.
                           
                           
                              specificațiile tehnice ale substanței active rezultate din fabricație (pe baza producției la scară comercială), inclusiv relevanța anumitor impurități;
                           
                        
                              2.
                           
                           
                              conformitatea loturilor de toxicitate cu specificațiile tehnice confirmate;
                           
                        
                              3.
                           
                           
                              efectul proceselor de tratare a apei asupra naturii reziduurilor prezente în apele de suprafață și în apele subterane, atunci când apele de suprafață sau subterane sunt captate pentru a fi utilizate ca apă potabilă.
                           
                        Solicitantul înaintează Comisiei, statelor membre și autorității informațiile solicitate în conformitate cu dispozițiile de la punctele 1 și 2 până la 9 iunie 2016, informațiile solicitate în conformitate cu dispozițiile de la punctul 3 în termen de doi ani de la adoptarea unui document de orientare privind evaluarea impactului proceselor de tratare a apei asupra naturii reziduurilor prezente în apele de suprafață și freatice.
               
            
         (1)  Detalii suplimentare privind identitatea și specificațiile substanței active se găsesc în raportul de reexaminare.
   
   
      ANEXA II
      În partea B din anexa la Regulamentul de punere în aplicare (UE) nr. 540/2011, se adaugă următoarea rubrică:
      
         
                      
                  
                  
                     Denumirea comună, numere de identificare
                  
                  
                     Denumire IUPAC
                  
                  
                     Puritate (1)
                     
                  
                  
                     Data aprobării
                  
                  
                     Expirarea aprobării
                  
                  
                     Dispoziții specifice
                  
               
                     „91
                  
                  
                     Flupiradifuron
                     Nr. CAS: 951659-40-8
                     Nr. CIPAC: 987
                  
                  
                     4-[(6-chloro-3-pyridylmethyl)(2,2-difluoroethyl) amino]furan-2(5H)-one
                  
                  
                     ≥ 960 g/kg
                  
                  
                     9 decembrie 2015
                  
                  
                     9 decembrie 2025
                  
                  
                     În vederea aplicării principiilor uniforme prevăzute la articolul 29 alineatul (6) din Regulamentul (CE) nr. 1107/2009, se va ține seama de concluziile raportului de examinare privind flupiradifuronul, în special apendicele I și II.
                     În cadrul acestei evaluări generale, statele membre acordă o atenție deosebită:
                     
                                 —
                              
                              
                                 protecției lucrătorilor și a operatorilor;
                              
                           
                                 —
                              
                              
                                 riscului pentru artropodele nevizate, nevertebratele acvatice și mamiferele erbivore mici;
                              
                           
                                 —
                              
                              
                                 protecției apelor subterane, atunci când substanța este utilizată în regiuni vulnerabile din punct de vedere al solului și/sau al condițiilor climatice;
                              
                           
                                 —
                              
                              
                                 reziduurilor din matricele animale și culturile de rotație.
                              
                           Condițiile de utilizare includ, acolo unde este cazul, măsuri de atenuare a riscurilor.
                     Solicitantul transmite informații de confirmare privind:
                     
                                 1.
                              
                              
                                 specificațiile tehnice ale substanței active rezultate din fabricație (pe baza producției la scară comercială), inclusiv relevanța anumitor impurități;
                              
                           
                                 2.
                              
                              
                                 conformitatea loturilor de toxicitate cu specificațiile tehnice confirmate;
                              
                           
                                 3.
                              
                              
                                 efectul proceselor de tratare a apei asupra naturii reziduurilor prezente în apele de suprafață și în apele subterane, atunci când apele de suprafață sau subterane sunt captate pentru a fi utilizate ca apă potabilă.
                              
                           Solicitantul înaintează Comisiei, statelor membre și autorității informațiile solicitate în conformitate cu dispozițiile de la punctele 1 și 2 până la 9 iunie 2016, informațiile solicitate în conformitate cu dispozițiile de la punctul 3 în termen de doi ani de la adoptarea unui document de orientare privind evaluarea impactului proceselor de tratare a apei asupra naturii reziduurilor prezente în apele de suprafață și freatice.”
                  
               
      
         (1)  Detalii suplimentare privind identitatea și specificațiile substanței active se găsesc în raportul de reexaminare.